John Blackley

John Henderson BlackleyJohn Blackley, London Hearts Supporters' Club. (født 12. mai 1948 i Westquarter, nær Falkirk) er en skotsk fotballtrener og tidligere spiller.

Blackley fikk 279 kamper som midtstopper for Hibernian og spilte også for Newcastle United, Preston North End og Hamilton Academical FC. Han fikk sju landskamper for Skottland og representerte landet i Fotball-VM 1974, der han spilte i 2–0-seieren over Zaire.ZAIRE v SCOTLAND, Scottish Football Association.

Blackley begynte sin managerkarriere med Hamilton i oktober 1981, mens han fortsatt var spiller. Han forlot Hamilton i 1983 og ble spillende trener i Hibs, hans første seniorklubb, og rykket deretter opp til managerstillingen på Easter Road i 1984. Hans siste managerjobb var med Cowdenbeath, som han forlot for å bli assistent for Gordon Wallace i Dundee.

Blackley har siden jobbet i flere klubber sammen med Paul Sturrock, inkludert St Johnstone, Dundee United, Plymouth Argyle to ganger, Sheffield Wednesday og Swindon Town. Hans spesialitet har vært å arbeide med forsvarsspillerne, der han har kunnet dele sine erfaringer fra en 17 år lang spillerkarriere. Blackley var en del av den suksessfulle trenertrioen sammen med Paul Sturrock og Kevin Summerfield som gjorde at de opplevde fire opprykk i løpet av seks sesonger. Blackley og Summerfield forlot Plymouth i oktober 2009 etter at de hadde fått vite at kontraktene deres, som løp ut 2009-2010-sesongen, ikke ville bli fornyet.Blackley next to exit Argyle , The Herald, 22. oktober 2009.

For tiden er Blackley assistentmanager for Stirling Albion, og arbeider sammen med manager Jocky Scott.

 Referanser 

 Eksterne lenker 


Kategori:Skotske fotballspillere
Kategori:Skotske fotballtrenere
Kategori:Spillere i Fotball-VM 1974
Kategori:Fotballspillere for Hibernian FC
Kategori:Fotballspillere for Newcastle United FC
Kategori:Fotballspillere for Preston North End FC
Kategori:Fotballspillere for Hamilton Academical FC
Kategori:Fotballtrenere for Hamilton Academical FC
Kategori:Fotballtrenere for Hibernian FC
Kategori:Fotballtrenere for Cowdenbeath FC
Kategori:Fotballtrenere for Dundee FC
Kategori:Personer fra Falkirk